text: Падставай для ўзбуджэння справы на гэты раз стаў адміністрацыйны пратакол складзены па даносе кіраўніка аховы Гродзенскага завода аўтаагрэгатаў Малаткова. У заяве, напісанай ад імя Малаткова, сцвярджаецца, што Іван Роман раздаваў газеты прафсаюза РЭП каля прахадной завода. Разгляд справы быў перанесены па ініцыятыве прадстаўніка Ленінскага РАУС Лінца П.В., які аргументаваў сваё хадайніцтва адсутнасцю сведак з боку міліцыі. Суддзя Козел імгненна задаволіла хадайніцтва і перанесла разгляд чарговай справы Івана Романа на 20 верасня.
  Максім Буйніцкі быў затрыманы 31 жніўня падчас акцыі пратэсту, якую перад будынкам гарвыканкаму праводзіў дэпутат гарсавету Алесь Чыгір. Настаўнік і дэпутат гарсавету Алесь Чыгір пратэставаў супраць свайго звальненьня са школы з палітычных матываў.
  Пратакол аб адміністратыўным правапарушэньні, складзены на Алеся Чыгіра, будзе разглядаць пракуратура. Пратэстоўцы заяўляюць, што яны засталіся на свабодзе дзякуючы інфармацыйнай падтрымцы незалежных мэдыяў, паведаміла Радыё Свабода.